Jeremy Corbyn tilef vot ta' sfiduċja fil-Parlament Ingliż. Sorsi qalu ma' Sky News li 176 membru parlamentari ivvotaa favur il-mozzjoni filwaqt li 40 ivvotaw kontra. Iżda jidher li kien hemm sforz fl-aħħar tal-perjodu ta' votazzjoni minn naħa ta' dawk li jappoġjaw lil Corbyn, li vvotaw fl-aħħar mumenti fil-House of Commons. Sorsi oħra qalu li d-Deputat Mexxej Tom Watson u l-ex kelliema Angela Eagle attendew laqgħat fost spekulazzjoni li se jkunu huma li jikkontestaw għat-tmexxija tal-Partit Laburista Ingliż.